
Ушбу суғурта тури нимани англатади?
— Суд бошқарувчиларининг касбий жавобгарлигини суғурта қилиш — суд бошқарувчиси томонидан касбий фаолиятини амалга ошириш жараёнида суғурта шартномасида назарда тутилган хавфлар натижасида учинчи шахсларга етказилган зарарни қоплаш билан боғлиқ касбий жавобгарликни суғурта қилиш.
— Суғурта ҳодисаси юз берганда, Суғурталовчи қонунчилик ва суғурта шартномасида белгиланган тартибда, шартномада келишилган суғурта суммаси доирасида учинчи шахсга етказилган зарарни қоплашни таъминлайди.

«СУД БОШҚАРУВЧИЛАРИНИНГ КАСБИЙ ЖАВОБГАРЛИГИНИ СУҒУРТАЛАШ» ДАСТУРИ

	Суғурталовчи
	«Imkon-Sug'urta» АЖ

	Суғурта қилдирувчи
	Суд бошқарувчиси

	Суғурта муддати
	12 ой

	Суғурта тарифи
	Йиллик 0,07% 

	Суғурта суммаси
	Томонлар ўзаро келишувига асосан

	Суғурта ҳодисалари*

	Суғурта қилдирувчининг суд бошқарувчиси мажбуриятларини бажармаслиги ёки лозим даражада бажармаслиги, шунингдек касбий фаолиятини амалга оширишда йўл қўйган хато, эътиборсизлик ёки адашиши натижасида Наф олувчи (Қарздор)нинг мулкий манфаатларига зарар етказилиши ва қонуний кучга кирган суд қарори билан Суғурта қилдирувчининг жавобгарлиги аниқланиши.

	Суғурта қопламаси қўлланилмайдиган ҳолатлар *
	· Суғурта қилдирувчининг қасддан қилган ҳаракатлари (ҳаракатсизлиги);
· банкротлик жараёнини асоссиз чўзиш, суд қарорларини бажармаслик, ноқонуний моддий фойда олиш, асоссиз ёки мақсадсиз харажатлар ва маблағлардан фойдаланиш; 
· Наф олувчи (Қарздор)нинг мол-мулкини аниқлаш, қайтариш ва тасарруф этиш тартибини бузиш билан боғлиқ ҳолатлар; 
· Суғурта қилдирувчига боғлиқ бўлмаган бошқа шахсларнинг ҳаракатлари (ҳаракатсизлиги); 
· давлат органлари қарорлари, ҳарбий ҳаракатлар, террорчилик ҳаракатлари, оммавий тартибсизликлар ва фавқулодда ҳолатлар; 
· радиоактив ифлосланиш, ядро хавфи ва атроф-муҳитнинг ифлосланиши билан боғлиқ зарарлар; 
· жисмоний шахсларнинг ҳаёти ва соғлиғига етказилган зарар, муаллифлик ва бошқа мутлақ ҳуқуқларни бузиш;
· алкогол, наркотик ёки токсик воситалар таъсирида содир этилган ҳаракатлар; 
· жарима, пеня, неустойка, фоизлар, бой берилган фойда ва маънавий зарар; 
· Суғурта қилдирувчининг суд бошқарувчиси сифатида фаолият юритиш ҳуқуқи бекор қилинган, қайтариб олинган ёки тўхтатилган даврда етказилган зарарлар; Суғурта шартномаси ва Суғурта қоидаларида назарда тутилган бошқа истиснолар.



Изоҳ:
[bookmark: _GoBack]* Суғурта таваккалчиликлари ва истиснолар Суд бошқарувчиларининг касбий жавобгарлигини суғурта қилиш шартномасида батафсил баён этилган.

